Document ID: /fineweb-2-swissfilter-quality_10-filterrobots/filtered/02690.jsonl.gz/26

Seară de dans şi Bal Costumat la Turgi, organizat de Clubul Român Baden
Seară de dans şi Bal Costumat la Turgi, organizat de Clubul Român Baden
Dragi prieteni membri şi ne-membrii ai Clubului Român Baden
Anul acesta ne-am gândit la ceva original de a petrece seara de dans, şi anume, sub forma unui Bal Costumat.
Sâmbătă, 21 aprilie 2012, începând cu orele 19.00, sunteţi invitaţi să vă testaţi creativitatea şi imaginaţia şi să daţi curs fanteziei intrând în pielea unor personaje de poveste, piraţi ori prinţese, retro, costume din altă epocă, costume populare, personaje celebre din filme, country, costum pe o temă la liberă alegere.
Vă ajutăm cu câteva sugestii.
Firme de închiriat costume:
- http://yellow.local.ch/de/q/Aargau%20(Kanton)/Kostümverleih%20Kleiderverleih.html?rid=s9Bb
- http://yellow.local.ch/de/q/Z%C3%BCrich%20(Bezirk)/Kost%C3%BCmverleih%20Kleiderverleih.html?rid=CdkT
De cumpărat (chiar şi materiale, accesorii, diverse):
Cele mai frumoase şi originale costume vor fi premiate.
Atenţie: Invitaţia este adresată în egală măsură pentru toţi cei care doresc să participe, cu sau fără costum: rochiile de seară şi costumele barbăteşti elegante sunt deasemenea bine primite. Copiii sunt aşteptaţi şi ei costumaţi.
Balul va avea loc în localitatea Turgi, la "Bauernhaus an der Limmat", strada Bahnhofstrassse (strada dintre gara Turgi şi ABB), lângă Limmat. Pentru cei care încă nu ştiu, sala se află la 5 minute de gară. Pentru cei care au mai fost, este aceeaşi sală ca şi anul trecut.
Programul serii:
- 18:00 - 19:00 Adunarea Generală extraordinară a CRB pentru noi alegeri în conducerea clubului (numai pentru membrii CRB);
- 19:00 - 23:00 Apero, muzică, dans, premii pentru mari si mici, tombolă, surprize (deschis tuturor)
- 21:00 Tombola
Bufetul va fi organizat de CRB şi băuturile alcoolice sunt contra cost. Sunteţi rugaţi să completaţi bufetul serii pentru apero şi desert.
Intrarea este liberă. Pentru acoperirea cheltuielilor se organizează colectă.
Vă aşteptăm cu drag
Comitetul de organizare CRB